smcproject/ml-wiki-sentences huggingface dataset:
ജോസെഫസിന്റെ രചനകൾ പേഗൻ, യഹൂദ സംസ്കൃതികളെ ബന്ധിപ്പിച്ചു നിൽക്കുന്നു.
യഹൂദ, റോമൻ നിലപാടുകൾക്കിടയിലുള്ള മദ്ധ്യമാർഗ്ഗമാണ് അദ്ദേഹത്തിന്റെ രചനകളിൽ പ്രകടമാകുന്നത്.
റോമിനെ യഹൂദർക്കും, യഹൂദമതത്തെ റോമാക്കാർക്കും വിശദീകരിച്ചുകൊടുക്കാൻ അദ്ദേഹം ശ്രമിച്ചു.
ആദ്യരചനയായ "യഹൂദയുദ്ധം" ഒഴിച്ചുള്ളവയെല്ലാം പ്രൗഢമായ ഗ്രീക്ക് ഭാഷയിലാണ് ജോസെഫസ് എഴുതിയത്.
അരമായ ഭാഷയിൽ എഴുതപ്പെട്ട "യഹൂദയുദ്ധം", ഒരു സഹായി ഗ്രീക്ക് മൊഴിയിലേയ്ക്കു മാറ്റി.
ജോസെഫസിന്റെ രചനകൾക്ക് അവയുടെ രചനാകാലത്ത് കാര്യമായ പ്രചാരമൊന്നും ലഭിച്ചില്ല.
തങ്ങളുടെ സ്വാതന്ത്ര്യസമരത്തിൽ വഞ്ചനകാട്ടിയവനായി കണക്കാക്കിയ അദ്ദേഹത്തെ യഹൂദർ അവഗണിച്ചു.
നവപ്ലേറ്റോണിക ചിന്തകൻ പ്ലോട്ടിനസിന്റെ ശിഷ്യൻ പോർഫിറി ഒഴിച്ചുള്ള പേഗൻ എഴുത്തുകാരും ജോസെഫസിനെ  ഗൗനിച്ചില്ല.
യഹൂദചരിത്രത്തിൽ താല്പരരായിരുന്ന ക്രിസ്തീയചിന്തകന്മാർ വഴിയാണ് ജോസെഫസിന്റെ രചനാസമുച്ചയം പരിരക്ഷിക്കപ്പെട്ടത്.
യഹൂദയുദ്ധം
താൻ ഇരുചേരികളിലും നിന്ന് കാര്യമായി പങ്കെടുത്ത റൊമൻ-യഹൂദയുദ്ധത്തിന്റെ വിശദവിവരണമാണ് ഏഴുഭാഗങ്ങളുള്ള ഈ ഗ്രന്ഥത്തിൽ ജോസെഫസ് നൽകുന്നത്.
റോമിനും യഹൂദർക്കും ഇടയിൽ വളർന്നുവന്ന ശത്രുതയുടെ സമ്പൂർണ്ണപശ്ചാത്തലം നൽകാനായി, കലാപത്തിന്റെ തുടക്കത്തിന് രണ്ടരനൂറ്റാണ്ടുമുൻപ് കഥ തുടങ്ങുന്ന ജോസെഫസ്, ചരിത്രകാരനെന്ന നിലയിലുള്ള ഉൾക്കാഴ്ച പ്രകടിപ്പിക്കുന്നു.
ജോസെഫസിന്റെ യുദ്ധവിവരണം അദ്ദേഹത്തിനുണ്ടായിരുന്ന രണ്ടു വ്യഗ്രതകളെ ആശ്രയിച്ചാണ് രൂപപ്പെട്ടത്: തന്റെ രക്ഷാധികാരികളായി മാറിയ റോമൻ സേനാധിപന്മാരുടെ ചെയ്തികളെ അദ്ദേഹം നീതീകരിക്കുകയും മഹത്ത്വീകരിക്കുകയും ചെയ്യുന്നു.
അതേസമയം, യെരുശലേമിന്റെ പ്രതിരോധം ഏറ്റെടുത്ത യഹൂദപ്പോരാളികളുടെ ധീരതയുടേയും   സാഹസികതയുടേയും ചിത്രവും അദ്ദേഹം വരച്ചുകാട്ടുന്നു.
റോമൻ സേനാധിപന്മാരോടുണ്ടായിരുന്ന പക്ഷപാതം യഹൂദരുടെ ധൈര്യത്തേയോ അവർക്ക് സഹിക്കേണ്ടി വന്ന ക്രൂരതകളേയോ കുറച്ചുകാട്ടാൻ അദ്ദേഹത്തെ പ്രേരിപ്പിച്ചില്ല.
യെരുശലേമിലെ നിരപരാധികളെ ഓർത്ത് അദ്ദേഹം ദുഃഖിച്ചു.
യഹൂദരുടെ കഷ്ടപ്പാടുകൾക്ക് കാരണക്കാരായി അദ്ദേഹം കണ്ടത്, അവർക്കിടയിൽ തന്നെയുള്ള ഉത്തരവാദിത്തമില്ലാത്ത ചില വിഭാഗങ്ങളെയായിരുന്നു.
യഹൂദപൗരാണികത
ഏറെ തെറ്റിദ്ധരിക്കപ്പെട്ടിരുന്ന യഹൂദമതത്തിന്റേയും ജനതയുടേയും ചരിത്രം യവന-റോമൻ ലോകത്തിന് വിവരിച്ചുകൊടുക്കാനാണ് ഈ കൃതിയിൽ ജോസെഫസ് ശ്രമിച്ചത്.
ലോകസൃഷ്ടിമുതൽ റോമാക്കാർക്കെതിരായ യഹൂദരുടെ കലാപം തുടങ്ങിയ ക്രി.
66 വരെയുള്ള ചരിത്രമാണ് അതിന്റെ ഉള്ളടക്കം.
ഇരുപതു വാല്യങ്ങളുള്ള ഈ ഗ്രന്ഥത്തിന്റെ പതിനൊന്നാം പുസ്തകം ആറാം അദ്ധ്യായം വരെ എബ്രായബൈബിളിലെ യഹൂദചരിത്രത്തിന്റെ ആവർത്തനമാണ്.
ലോകസൃഷ്ടി മുതൽ എസ്തേറിനെ എന്ന വനിതയെ ഉപകരണമാക്കി ദൈവം യഹൂദജനത്തെ പേർഷ്യയിലെ അർട്ടാക്‌സർക്സസിന്റെ കാലത്തെ പീഡനങ്ങളിൽ നിന്നു രക്ഷിക്കുന്നതുവരെയുള്ള ചരിത്രമാണ് ഈ ഭാഗത്ത്.
തുടർന്ന് പതിമൂന്നാം പുസ്തകം ഏഴാം അദ്ധ്യായം വരെ എസ്രാ-നെഹമിയാമാരുടേയും മക്കബായരുടേയും കാലത്തെ കഥയാണ്.
മക്കബായ സമയം മുതൽ ഹേറോദോസ് രാജാവിന്റെ പുത്രൻ അർക്കലാവോസ് അധികാരത്തിലേറുന്നതു വരെയുള്ള ചരിത്രമാണ് പതിനേഴാം പുസ്തകം പന്ത്രണ്ടാം അദ്ധ്യായം വരെ.
ഗ്രന്ഥത്തിന്റെ അവശേഷിക്കുന്ന ഭാഗം ഒരുതരം ഉത്തരാഖ്യാനവും(epilogue) ജോസെഫസിന്റെ തന്നെ കാലത്തെ ചരിത്രവുമാണ്.
ആത്മകഥ
ഇതിൽ ജോസെഫസ്, സംഭവബഹുലമായ തന്റെ ജീവിതത്തിന്റേയും കാലത്തിന്റേയും കഥ പറയുന്നു.
"യഹൂദപൗരാണികത"-യുടെ അനുബന്ധമായി ആദ്യം പ്രസിദ്ധീകരിച്ച ഈ രചന, പിന്നീട് മറ്റൊരു ഗ്രന്ഥമായി.
ഇതിലെ ഉള്ളടക്കം മിക്കവാറും, നേരത്തേ എഴുതിയ യഹൂദയുദ്ധത്തിൽ ഉൾപ്പെട്ടതാണ്.
എന്നാൽ അതിൽ ഉൾപ്പെട്ടിട്ടില്ലാത്ത ചില ഭാഗങ്ങളും ഈ ജീവചരിത്രത്തിൽ ഉണ്ട്.
ഏപ്പിയന് മറുപടി
ഈജിപ്തിൽ നിന്നുള്ള ഗ്രീക്ക് വൈയാകരണനും താർക്കികനുമായ ഏപ്പിയനെപ്പോലുള്ളവർ, യഹൂദമതത്തിനും ജനതയ്ക്കും എതിരായി പൗരാണികലോകത്തിൽ പ്രചരിപ്പിച്ചിരുന്ന "അബദ്ധങ്ങൾ" തുറന്നു കാട്ടുകയായിരുന്നു ഈ രചനയുടെ ലക്ഷ്യം.
ആധുനികകാലത്തെ യഹൂദവിരുദ്ധതയോട് (anti-semetism) താരതമ്യപ്പെടുത്താവുന്ന ഒരു മനോഭാവം അക്കാലത്തും വികസിച്ചുവന്നിരുന്നു.
അതിന്റെ ഭാഗമായി പ്രചരിച്ചിരുന്ന പല കഥകളും ജോസെഫസ് ഈ രചനയിൽ അവതരിപ്പിക്കുകയും വിശകലനം ചെയ്ത് തള്ളിക്കളയുകയും ചെയ്യുന്നു.
ലോകത്തിന് ഉദാത്തമായ ഒരുപറ്റം ആശയങ്ങൾ സംഭാവന ചെയ്തവരാണ് യഹൂദരെന്ന് ജോസെഫസ് അവകാശപ്പെടുന്നു.
"നിയമത്തെ അനുസരിക്കാനും, കഷ്ടപ്പാടിൽ അനൈക്യത്തിനും ഐശ്വര്യത്തിൽ അഹങ്കാരത്തിനും അടിമപ്പെടാതെ പരസ്പരം സൗഹൃദത്തിൽ കഴിയാനും, യുദ്ധകാലത്ത് മരണഭയം ഒഴിഞ്ഞ് പ്രവർത്തിക്കാനും സമാധാനകാലത്ത് കൈവേലകളിലും കൃഷിയിലും ഏർപ്പെടാനും യഹൂദമതം പഠിപ്പിക്കുന്നു. പ്രപഞ്ചത്തിലുള്ളതെല്ലാം ഏകദൈവത്തിന്റെ ദൃഷ്ടിയിലും പരിപാലനയിലും ആണെന്ന അറിവും അത് പകർന്നുതരുന്നു."
നുറുങ്ങുകൾ ജോസെഫസ് ഗണിതസമസ്യ : റോമാക്കാരുമായുള്ള യുദ്ധത്തിനിടെ ഗലീലയിലെ ജോത്തപാത്ത കോട്ടയിലെ ഗുഹയിൽ ജോസെഫസ് ഉൾപ്പെടെയുള്ള നാല്പതുപേരെ സൈന്യം വളഞ്ഞപ്പോൾ, കീഴടങ്ങുന്നതിന് പകരം പരസ്പരം കൊന്ന് ആത്മഹത്യ ചെയ്യാനായിരുന്നു തീരുമാനം.
ആ ആത്മഹത്യാ ഉടമ്പടിയിൽ(suicide pact) നിന്ന് ജോസെഫസും മറ്റൊരാളും ജീവനോടെ രക്ഷപെട്ടതുമായി ബന്ധപ്പെടുത്തി ഉണ്ടാക്കിയിട്ടുള്ള  ഗണിതസമസ്യയാണ്  "ജോസെഫസ് സമസ്യ" (Josephus Problem).
40 പേർ വൃത്തത്തിൽ നിന്നിട്ട് ഒരാളെ ഒന്നാമനായി തെരഞ്ഞെടുത്ത് അയാളിൽ നിന്ന് എണ്ണിത്തുടങ്ങി ഓരോ മൂന്നാമനേയും മറ്റൊരാൾ കൊല്ലുക എന്നായിരുന്നത്രെ തീരുമാനം.
ആത്മഹത്യാ ഉടമ്പടി  അനുസരിച്ച്, എല്ലാവരും കൊല്ലപ്പെടും വരെ ഇതു തുടരേണ്ടതാണെങ്കിലും, ഒടുവിൽ ഒരാളെങ്കിലും കൊല്ലപ്പെടാതെ ബാക്കിയാകുമെന്നതാണ് ഈ സമസ്യയ്ക്ക് അടിസ്ഥാനം.
ഒന്നാമനിൽ തുടങ്ങുന്ന എണ്ണത്തിൽ എത്രാമത്തെ അളായി നിന്നാൽ, അവസാനക്കാരനായി, മരിക്കാതെ രക്ഷപെടാൻ സാധിക്കും എന്നാതാണ് സമസ്യ.
യഹൂദരുടെ പരിച്ഛേദനകർമ്മത്തെ നിന്ദിച്ച യഹൂദവിരുദ്ധൻ ഏപ്പിയന് ഒടുവിൽ ഒരു രോഗത്തെ തുടർന്ന് സ്വയം പരിച്ഛേദനത്തിന് വിധേയനാകേണ്ടി വന്നെന്നും അതിനെ തുടർന്നുണ്ടായ സങ്കീർണ്ണതകളിലാണ് അദ്ദേഹം മരിച്ചതെന്നും ജോസെഫസ് പറയുന്നുണ്ട്.
അവലംബം ↑ ↑ ഗ്രീക്ക് ഭാഷയിലുള്ള തന്റെ രചനകളിൽ ജോസെഫസ് തന്നെത്തന്നെ പരാമരിശിക്കുന്നത്  മത്തിയാസിന്റെ മകൻ ജോസെഫസ് (മത്തിയൗ പയിസ്) എന്ന പേരിലാണ്.
അരമായ-ഗ്രീക്ക് ഭാഷകളും ജോസെഫസ് സംസാരിച്ചിരുന്നെങ്കിലും, ഈ ഭാഷകളിൽ അദ്ദേഹത്തിന്റെ പേരുള്ള ഒരു രേഖയും നിലവിലില്ല.
ജോസെഫസിന്റെ എബ്രായ-അരമായ നാമമായി പൊതുവേ സ്വീകരിക്കപ്പെട്ടിരിക്കുന്നത് ജോസെഫ് ബെൻ മത്ത്യാഹു എന്ന പേരാണ്.
അദ്ദേഹം ഇന്ന് ഇസ്രായേലിൽ പൊതുവേ ആ പേരിലാണ് അറിയപ്പെടുന്നത്.
↑ യൂസീബിയസിന്റെ സഭാചരിത്രം 3.9.2 1 2 സ്റ്റീഫൻ എൽ ഹാരിസ്, ബൈബിളിനെ മനസ്സിലാക്കാൻ , (പാലോ ആൾട്ടോ: മേഫീൽഡ്, 1985).
1 2 ഫ്ലാവിയസ് ജോസെഫസ്, കത്തോലിക്കാ വിജ്ഞാനകോശം 1 2 3 ജോസെഫസ്, ഫ്ലാവിയസ്: ഓക്സ്ഫോർഡ് ബൈബിൾ സഹചാരി(പുറങ്ങൾ 383-384) 1 2 3 Livius: Articles on Ancient History - Ancient Warfare Magazine, Flavius Josephus, Article by Jona Lendering Archived 2006-09-05 at the Wayback Machine .
↑ സീസറും ക്രിസ്തുവും, സംസ്കാരത്തിന്റെ ചരിത്രം മൂന്നാം ഭാഗം, വിൽ ഡുറാന്റ് (പുറങ്ങൾ  544-545) ↑ ജോസെഫസ്, ഫ്ലാവിയസ്, യഹൂദവിജ്ഞാനകോശം ↑ ഫ്ലാവിയസ് ജോസെഫസ് ഏപ്പിയനെതിരെ, രണ്ടാം പുസ്തകം , 42 ↑ ↑ ഫ്ലാവിയസ് ജോസെഫസ് ഏപ്പിയനെതിരെ, രണ്ടാം പുസ്തകം , 14
ജോസിലിൻ ബെൽ ബെർണെൽ ഇംഗ്ലീഷ് വിലാസം https://ml.wikipedia.org/wiki/Jocelyn_Bell_Burnell
വടക്കൻ അയർലണ്ടിലെ ഖഗോള ഭൗതികശാസ്ത്രജ്ഞയാണ് ജോസിലിൻ ബെൽ ബെർണെൽ .
20-ാം നൂറ്റാണ്ടിൽ മഹത്തായ ശാസ്ത്രീയ നേട്ടങ്ങൾ കൈവരിച്ച അതുല്യ പ്രതിഭയാണ് അവർ.
1967-ൽ ഒരു പോസ്റ്റ് ഗ്രാജുവേറ്റ് വിദ്യാർത്ഥിനിയായ ജോസിലിൻ ആദ്യമായി റേഡിയോ പൾസഴ്സ് കണ്ടുപിടിച്ചു.
ഈ കണ്ടുപിടിത്തം ബെല്ലിന്റെ തീസിസ് സൂപ്പർ വൈസറായ അന്റോണി ഹെവിഷിന് ഭൗതികശാസ്ത്രത്തിൽ 1974-ൽ നോബൽ സമ്മാനം നേടികൊടുത്തു.
ബെല്ലിന്റെ തീസിസ് സൂപ്പർവൈസർ ആന്റണി ഹെവിഷ് ഒന്നാമതും ബെൽ രണ്ടാമതും പട്ടികപ്പെടുത്തി.
ജ്യോതിശാസ്ത്രജ്ഞനായ മാർട്ടിൻ റൈലിനൊപ്പം ഹെവിഷിന് നൊബേൽ സമ്മാനം ലഭിച്ചു.
പൾസഴ്സിനെ ആദ്യമായി നിരീക്ഷിച്ചതും അനലൈസ് ചെയ്തതും ജോസിലിൻ ബെൽ ആയിരുന്നു.
നോബൽ സമ്മാനം ലഭിക്കുന്നതിൽ നിന്നും ബെല്ലിനെ തഴഞ്ഞതിൽ അവർക്ക് നിരാശയുണ്ടായിരുന്നു.
പൾസഴ്സ് കണ്ടുപിടിത്തത്തിന്റെ പേപ്പർ പ്രസിദ്ധീകരിച്ചപ്പോൾ അതിൽ 5 പേരുണ്ടായിരുന്നു.
അന്റോണി ഹെവിഷിന്റെ പേരാണ് ഒന്നാമത് കൊടുത്തിരുന്നത്.
ബെൽ രണ്ടാമതും.
സഹപ്രവർത്തകയായിരുന്നിട്ടും ബെല്ലിന് നോബൽ സമ്മാനം ലഭിച്ചില്ല.
ഈ ഒഴിവാക്കലിനെ പല ജ്യോതിശാസ്ത്രജ്ഞന്മാരും സർ ഫ്രഡ് ഹോയിൽ ഉൾപ്പെടെയുള്ളവർ തർക്കിച്ചിരുന്നു.
ജോസിലിൻ ബെൽ ബെർണെൽ 2002 മുതൽ 2004 വരെ റോയൽ അസ്ട്രോണമിക്കൽ സൊസൈറ്റിയുടെ പ്രസിഡന്റായിരുന്നു.
2008 ഒക്ടോംബർ മുതൽ 2010 ഒക്ടോംബർ വരെ ഇൻസ്റ്റിറ്റ്യൂട്ട് ഓഫ് ഫിസിക്സിന്റെ പ്രസിഡന്റായിരുന്നു.
മാർഷൽ സ്റ്റോൺഹാമിന്റെ മരണത്തെത്തുടർന്ന്, 2011 ന്റെ തുടക്കത്തിൽ അവർ ഇടക്കാല പ്രസിഡന്റായി.
2018-ൽ ഫണ്ടമെന്റൽ ഫിസിക്സിലെ സ്പെഷ്യൽ ബ്രേക്ക്ത്രൂ പ്രൈസ് അവാർഡായി നൽകപ്പെട്ട £2.3m പൗണ്ട് മുഴുവൻ സമ്മാനവും  ഭൗതികശാസ്ത്ര ഗവേഷകരായി തീരുന്ന സ്ത്രീകൾ, ന്യൂനപക്ഷം, അഭയാർത്ഥി വിദ്യാർത്ഥികൾ എന്നിവർക്കായി അവർ കൊടുത്തു.
വിദ്യാഭ്യാസവും ആദ്യകാല ജീവിതവും Jocelyn Bell, June 1967
വടക്കൻ അയർലണ്ടിലെ ലുർഗാനിൽ എം. ആലിസൺ, ജി. ഫിലിപ്പ് ബെൽ എന്നിവരുടെ മകളായി ജോസെലിൻ ബെൽ ജനിച്ചു.
അർമാഗ് പ്ലാനറ്റോറിയം രൂപകൽപ്പന ചെയ്യാൻ സഹായിച്ച വാസ്തുശില്പിയായിരുന്നു അവരുടെ പിതാവ്.
സന്ദർശന വേളയിൽ ജ്യോതിശാസ്ത്രം പ്രൊഫഷണലായി പിന്തുടരാൻ സ്റ്റാഫ് അവളെ പ്രോത്സാഹിപ്പിച്ചു.
ജ്യോതിശാസ്ത്രത്തെക്കുറിച്ചുള്ള പിതാവിന്റെ പുസ്തകങ്ങളും ജോസെലിൻ കണ്ടെത്തി.
ലുർഗാനിൽ വളർന്ന അവർ 1948 മുതൽ 1956 വരെ ലർഗാൻ കോളേജിലെ പ്രിപ്പറേറ്ററി ഡിപ്പാർട്ട്‌മെന്റിൽ ചേർന്നു.
അവിടെ മറ്റ് പെൺകുട്ടികളെപ്പോലെ അവരുടെ മാതാപിതാക്കളും മറ്റുള്ളവരും സ്കൂളിന്റെ നയത്തിനെതിരെ പ്രതിഷേധിക്കുന്നതുവരെ ശാസ്ത്രം പഠിക്കാൻ അനുവദിച്ചിരുന്നില്ല.
മുമ്പ്, പെൺകുട്ടികളുടെ പാഠ്യപദ്ധതിയിൽ ശാസ്ത്രത്തെക്കാൾ പാചകം, ക്രോസ്-സ്റ്റിച്ചിംഗ് തുടങ്ങിയ വിഷയങ്ങൾ ഉൾപ്പെടുത്തിയിരുന്നു.
ഇലവൺ പ്ലസ് പരീക്ഷയിൽ അവർ പരാജയപ്പെട്ടു.
മാതാപിതാക്കൾ അവളെ ഇംഗ്ലണ്ടിലെ യോർക്കിലെ ക്വേക്കർ പെൺകുട്ടികളുടെ ബോർഡിംഗ് സ്കൂളായ ദി മൗണ്ട് സ്കൂളിലേക്ക് അയച്ചു.
അവിടെ അവരുടെ ഭൗതികശാസ്ത്ര അധ്യാപകനായ മിസ്റ്റർ ടില്ലോട്ട് അവളെ ആകർഷിച്ചു:
നിങ്ങൾ‌ ധാരാളം കാര്യങ്ങൾ‌ പഠിക്കേണ്ടതില്ല ...
വസ്തുതകൾ‌; നിങ്ങൾ കുറച്ച് പ്രധാന കാര്യങ്ങൾ പഠിക്കുക, കൂടാതെ ...
അപ്പോൾ നിങ്ങൾക്ക് അവയിൽ നിന്ന് പ്രയോഗിക്കാനും വികസിപ്പിക്കാനും കഴിയും ...
അദ്ദേഹം ഒരു നല്ല അധ്യാപകനായിരുന്നു.
ഭൗതികശാസ്ത്രം എത്ര എളുപ്പമാണെന്ന് എനിക്ക് കാണിച്ചുതന്നു.
ജാക്വി ഫാർൺഹാം സംവിധാനം ചെയ്ത ബ്യൂട്ടിഫുൾ മൈൻഡ്സ് എന്ന ബിബിസി ഫോർ ത്രീ-പാർട്ട് സീരീസിന്റെ ആദ്യ ഭാഗമായിരുന്നു ബെൽ ബർനെൽ.
കരിയറും ഗവേഷണവും
1965-ൽ ഗ്ലാസ്ഗോ സർവകലാശാലയിൽ നിന്ന് നാച്ചുറൽ ഫിലോസഫിയിൽ (ഫിസിക്സ്) സയൻസ് ബിരുദം നേടി.
ബഹുമതികളോടെ അവർ1969-ൽ കേംബ്രിഡ്ജ് സർവകലാശാലയിൽ നിന്ന് പിഎച്ച്ഡി ബിരുദം നേടി.
അടുത്തിടെ കണ്ടെത്തിയ ക്വാസറുകളെക്കുറിച്ച് പഠിക്കാൻ കേംബ്രിഡ്ജിന് തൊട്ടപ്പുറത്ത് ഇന്റർപ്ലാനറ്ററി സിന്റിലേഷൻ അറേ നിർമ്മിക്കാൻ ഹെവിഷും മറ്റുള്ളവരുമായി ചേർന്ന് പ്രവർത്തിക്കാൻ കേംബ്രിഡ്ജിൽ, ന്യൂ ഹാൾ, കേംബ്രിഡ്ജിൽ പങ്കെടുത്തു.
പ്രവർത്തനങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) കുറിപ്പുകൾ Citations ഉറവിടങ്ങൾ {{ cite news }} : Invalid | ref=harv ( help ) {{ cite news }} : Invalid | ref=harv ( help ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite thesis }} : Invalid | ref=harv ( help ) {{ cite news }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite news }} : Invalid | ref=harv ( help ) {{ cite news }} : Invalid | ref=harv ( help ) {{ cite web }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite magazine }} : Invalid | ref=harv ( help ) പുറത്തേയ്ക്കുള്ള കണ്ണികൾ ജോസിലിൻ ബെൽ ബെർണെൽ വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് വീഡിയൊ Freeview video 'Tick, Tick, Pulsating Star: How I Wonder What You Are?'
A Royal Institution Discourse by the Vega Science Trust (accessed 24 December 2007).
Four video clips in which Bell Burnell gives a brief answer to the following questions: Having made a monumental discovery in science, how does that affect one's later career?
What was the process for discovering pulsars?
Were you looking for them based on a theory, or were you trying to clarify a phenomenon?
Where are your research interests focussed at the moment?
What future discoveries do you expect in Astronomy?
Archived 2011-06-11 at the Wayback Machine .
, BBC/Open University Masters of Science website; accessed 24 December 2007.
ഓഡിയോ Counterbalance Library: Bell Burnell talk "Science and the Spiritual Quest" (24 Minutes) Archived 2009-03-27 at the Wayback Machine .
(Accessed 7 April 2010).
University of Manchester – Jodcast Interview with Jocelyn Bell-Burnell ടെക്സ്റ്റ് Ferdinand V. Coroniti and Gary A. Williams (2006), "Jocelyn Bell Burnell" in Out of the Shadows: Contributions of 20th Century Women to Physics , Nina Byers and Gary Williams, ed.
, Cambridge University Press.
Catalogue entry of Royal Society citation (accessed 24 December 2007).
UK Resource Centre for Women in Science Engineering Technology biographical webpage.
(Accessed 24 December 2007).
Biographical article, indicating Bell Burnell's beliefs and personal life, from California State Polytechnic University NOVA project.
Nicholas Wade and William Broad .
Betrayers of the Truth: Fraud and Deceit in the Halls of Science .
New York: Simon Schuster , 1983, pp. 143–151.
Women in Science Irishwoman who discovered the 'lighthouses of the universe' Irish Times profile.
ട്രാൻസ്ക്രിപ്റ്റുകൾ An after-dinner speech by Jocelyn Bell Burnell on her life and the discovery of pulsars (accessed 13 March 2017).
Transcript of American Institute of Physics interview Archived 2013-09-21 at the Wayback Machine .
, aip.org; accessed 7 April 2016.
ജോസെ ഡി സാൻ മാർട്ടിൻ
അർജന്റീനയിൽ ജനിച്ച ജോസെ ഡി സാൻ മാർട്ടിന്റെ നേതൃത്വത്തിലാണ് അർജന്റീന, ചിലി തുടങ്ങിയ കോളനികൾ മോചിപ്പിക്കപ്പെട്ടത്.
ചിലിയുടെ മോചനത്തിനായി ആൻഡീസ് പർവതനിരകളിലൂടെ അദ്ദേഹത്തിന്റെ സൈന്യം നടത്തിയ മുന്നേറ്റം ശ്രദ്ധേയമാണ്.
ലാറ്റിനമേരിക്കൻ രാജ്യ ങ്ങളിൽ അദ്ദേഹം സംരക്ഷകൻ (Protector) എന്നറിയപ്പെടുന്നു.
ജ്ഞാനോദയകാലം ഇംഗ്ലീഷ് വിലാസം https://ml.wikipedia.org/wiki/Age_of_Enlightenment History of Western philosophy Western philosophy
Pre-Socratic · Ancient Medieval · Renaissance · Modern Contemporary 16th · 17th · 18th · 19th · 20th Century Religious philosophy Christian · Jewish · Islamic · Hindu · ബൗദ്ധദർശനം See also Eastern philosophy Babylonian · ഭാരതീയ തത്ത്വചിന്ത · Iranian Chinese · Japanese · Korean Western culture · Western world ക സ തി
ഏകദേശം പതിനേഴാം നൂറ്റാണ്ടിൻറെ അവസാനത്തോടെ പാരമ്പര്യവിശ്വാസങ്ങളെ അവഗണിച്ച് യുക്തിക്കും വ്യക്തിസ്വാതന്ത്ര്യത്തിനും പ്രാധാന്യം നൽകിക്കൊണ്ടുള്ള ഒരു സാംസ്കാരിക മുന്നേറ്റം യൂറോപ്പിൽ രൂപപ്പെട്ട  കാലമാണ് ജ്ഞാനോദയകാലം ( Age of Enlightenment ).
സമൂഹത്തെ യുക്തി പ്രയോഗിച്ച് പരിഷ്കരിക്കുക, മതവിശ്വാസത്തിലും പാരമ്പര്യത്തിലും മാത്രം അധിഷ്ടിതമായ ആശയങ്ങളെ ചോദ്യം ചെയ്യുക, ശാസ്ത്രരീതിയിലൂടെ വൈജ്ഞാനിക മുന്നേറ്റം നടത്തുക എന്നിവയായിരുന്നു ലക്ഷ്യങ്ങൾ.
ഈ കാലത്തെ യുക്തിചിന്തയുടെ കാലം (Age of Reason) എന്നും വിളിക്കുന്നു.
അത് വരെ ചോദ്യം ചെയ്യപ്പെടാത്ത അന്ധവിശ്വാസങ്ങളും അസഹിഷ്ണുതയും ഇക്കാലത്ത് എതിർക്കപ്പെട്ടു.
കത്തോലിക്കാസഭയായിരുന്നു ഒരു പ്രമുഖഇര.
ചില ജ്ഞാനോദയ ചിന്തകർ തങ്ങളുടെ ആശയങ്ങൾ നടപ്പിൽ വരുത്താൻ തയാറുള്ള രാജാധികാരത്തെ കൂട്ടുപിടിച്ചു.
പാശ്ചാത്യ സംസ്കാരത്തിൻറെയും രാഷ്ട്രീയത്തിൻറെയും ഭരണസംവിധാനങ്ങളുടെയും മേൽ ശക്തവും സ്ഥായിയുമായ സ്വാധീനമാണ് ജ്ഞാനോദയകാല ആശയങ്ങൾക്ക് ഉണ്ടായിട്ടുള്ളത്.
1650-1700 കാലത്ത് ജ്ഞാനോദയ കാലം ആരംഭിച്ചതായി കണക്കാക്കുന്നു.
ബറൂക്ക് സ്പിനോസ , ജോൺ ലോക്ക് , പിയേർ ബേൽ (Pierre Bayle), വോൾട്ടെയർ , ഐസക് ന്യൂട്ടൺ തുടങ്ങിയവരായിരുന്നു ജ്ഞാനോദയകാലത്തിന് തുടക്കം നൽകിയത്.
ശാസ്ത്രവിപ്ലവം (the Scientific Revolution) ജ്ഞാനോദയ കാലവുമായി ശക്തമായി ബന്ധപ്പെട്ടതാണ്, കാരണം അത് പല പാരമ്പര്യ വീക്ഷണങ്ങളും അട്ടിമറിക്കപ്പെടാനും പ്രകൃതിയെപ്പറ്റിയും അതിലെ മനുഷ്യൻറെ സ്ഥാനത്തെപ്പറ്റിയും പുതിയ വീക്ഷണങ്ങൾ ഉണ്ടാകാനും ഇടയാക്കി.
19-ാം നൂറ്റാണ്ടോടെ കാല്പനികതയ്ക്ക് പ്രാമുഖ്യം ലഭിക്കുകയും ഹേതുവാദത്തിന് (യുക്തിവാദം) ബൌദ്ധികമണ്ഡലത്തിൽ സ്വാധീനം കുറയുകയും ചെയ്തതോടെ ജ്ഞാനോദയകാലത്തിന് തിരിച്ചടി നേരിട്ടു.
അവലംബം ↑ "enlightenment".
Oxford Dictionaries.
Oxford University Press, n.d. Web.
19 September 2013.
↑ ↑ Sootin, Harry.
"Isaac Newton."
New York, Messner(1955).
ജ്യൂസെപ്പെ ഗാരിബാൾഡി ഇംഗ്ലീഷ് വിലാസം https://ml.wikipedia.org/wiki/Giuseppe_Garibaldi
ഐക്യ ഇറ്റലിയുടെ രൂപീകരണത്തിന് അടിത്തറയിട്ട രാഷ്ട്രീയ-സൈനികനേതാവാണ് ജ്യൂസെപ്പെ ഗാരിബാൾഡി.
പ്രഗല്ഭനായ ഒളിപ്പോരാളിയും തന്ത്രശാലിയായ സൈനികമേധാവിയുമായിരുന്നു ഇദ്ദേഹം.
1807ൽ ഫ്രഞ്ച് അധീന പ്രദേശമായ നിസയിൽ ജനിച്ചു.
വൻ ശക്തികളുടെ അധിനിവേശത്തിന് കാലാകാലങ്ങളായി ഇരയായി ചിതറിക്കിടക്കുകുയായിരുന്നു അക്കാലത്ത് ഇറ്റലി.
രാജ്യത്തെ ഏകീകരിക്കാൻ വേണ്ടി ഉരുത്തിരിഞ്ഞ പ്രക്ഷോഭത്തിന് ഗാരിബാൾഡി നേതൃത്വം നൽകി.
ജ്യൂളാ ഗ്രോഷീഷ്
ഹംഗറിയുടെ ഫുട്ബോൾ ദേശീയടീമിലെ ഗോൾകീപ്പറായിരുന്നു ജ്യൂളാ ഗ്രോഷീഷ് .
(ഫെബ്രു:4-1926 –  ജൂൺ 13-2014).
1950 കളിൽ സജീവമായിരുന്ന ഹംഗറിയുടെ പ്രശസ്തകളിക്കാരടങ്ങിയ മാന്ത്രിക മാഗ്യാറുകൾ എന്നു വിളിക്കപ്പെട്ട സംഘത്തിലെ അംഗമായിരുന്ന ഗ്രോഷിഷ്  കളിക്കളത്തിലെ കറുത്ത നിറത്തിലെ വസ്ത്രവിധാനം കൊണ്ട് ബ്ലാക്ക്പാന്തർ എന്ന പേരിലും അറിയപ്പെട്ടിരുന്നു.
പുറംകണ്ണികൾ ജ്യൂളാ ഗ്രോഷീഷ് at National-Football-Teams.com Genius Grosics finds late fulfilment Archived 2014-07-19 at the Wayback Machine .
- FIFA Intl career stats - EU Football അവലംബം
ജ്ഞാനാംബിക ഇംഗ്ലീഷ് വിലാസം https://ml.wikipedia.org/wiki/Jnanambika
1940-ൽ പുറത്തിറങ്ങിയ മലയാളചലച്ചിത്രമാണ് ജ്ഞാനാംബിക .
ശ്യാമളാ പിക്ചേർസിന്റെ ബാനറിൽ എസ്. നൊട്ടാണിയാണ് ചിത്രം സവിധാനംചെയ്തത്.
സിനിമയുടെ നിർമ്മാണം അണ്ണാമല ചെട്ടിയാർ ആയിരുന്നു.
സി മാധവൻപിള്ളയുടെ കഥയ്ക്ക് മുതുകുളം രാഘവൻപിള്ള തിരക്കഥയും സംഭാഷണവും ചെയ്തു.
ഛായാഗ്രഹണം കൂപ്പർ നിർവ്വഹിച്ചു.
ജയരാമ അയ്യരുടെ സംഗീതത്തിനു് പുത്തൻകാവ് മാത്തൻ തരകനും , മുതുകുളം രാഘവൻപിള്ളയും ചേർന്നു് ഗാനങ്ങൾ രചിച്ചു.
കെ കെ അരൂർ , സി കെ രാജം , സെബാസ്റ്റ്യൻ കുഞ്ഞുകുഞ്ഞുഭാഗവതർ , മാവേലിക്കര എൻ പൊന്നമ്മ , റോസ് , പി കെ കമലാക്ഷി എന്നിവർ ഗാനങ്ങൾ ആലപിച്ചു.
അഭിനയിച്ചവർ കെ.കെ. അരൂർ സെബാസ്റ്റ്യൻ കുഞ്ഞുകുഞ്ഞു ഭാഗവതർ ഓച്ചിറ ചെല്ലപ്പൻപിള്ള ആലപ്പി വിൻസന്റ് സി.കെ. രാജം മാവേലിക്കര പൊന്നമ്മ ലക്ഷ്മിക്കുട്ടി പി.കെ. കമലാക്ഷി പാച്ചുപിള്ള സീതാലക്ഷ്മി രാമൻനായർ സി. മാധവൻനായർ തിരുവമ്പാടി പാച്ചുപിള്ള അവലംബം പുറത്തേക്കുള്ള കണ്ണികൾ ജ്ഞാനാംബിക ഇന്റർനെറ്റ് മൂവി ഡാറ്റാബേസിൽ
ജ്ഞാൻ പൂജാരി Jnan Pujari Jnan Pujari
2016 ലെ കേന്ദ്ര സാഹിത്യ അക്കാദമി പുരസ്കാരം നേടിയ ആസാമീസ് കവിയാണ് ‍ജ്ഞാൻ പൂജാരി .
മേഘ്മലർ ബർമ്മൻ എന്ന ആസാമീസ് കാവ്യ സമാഹാരത്തിനായിരുന്നു പുരസ്കാരം.
ജ്ഞാനി ശങ്കരൻ
തമിഴ് എഴുത്തുകാരനും വിമർശകനുമായിരുന്ന എൻ. വെമ്പുസ്വാമി ശങ്കരൻ (4 ജനുവരി 1954 – 15 ജനുവരി 2018) ചെങ്കല്പേട്ടിൽ ജനിച്ചു.
പത്രപ്രവർത്തനത്തിനുപുറമേ ശങ്കരൻ നാടകങ്ങളിലും ചലച്ചിത്രപ്രവർത്തനങ്ങളിലും സജീവമായിരുന്നു.
തമിഴ് മാസികയായ ധിം തരികിഡ യുടെ എഡിറ്ററുമായിരുന്നു.
പുസ്തകങ്ങൾ ബലൂൺ (Play) പഴയ പേപ്പർ (collection of his articles) മറുപടിയും (collection of his articles) മീഡിയാ ഉറവുകൾ Samoogappaalinam: Mediavum Kalviyum കേൾവികൾInterviews of cult figures between 1982–2003) Manithan PathilgaL (Answers for the readers’ questions in Dinamani Kathir between 1996–1999) കണ്ടെത്തി ശൊൽകിറേൻ (Collection of articles published in India Today) En sankara madaththai kaappaatra vEndum?
oozhalE un vEr engE?
തവിപ്പു അവലംബം
↑ {{ cite news }} : Missing or empty | title= ( help )
ജ്ഞാനേശ്വരി ഭഗവദ്ഗീതയുടെ വ്യാഖ്യാനമാണ് ജ്ഞാനേശ്വരി .
മുകളിൽ: മറാത്തി ഭാഷയിലുള്ള ദേവനാഗരി ലിപിയിൽ പേജ് 1 ഉം 2 ഉം.
ഹൈന്ദവഗ്രന്ഥങ്ങൾ എന്ന പരമ്പരയുടെ ഭാഗം ഹൈന്ദവഗ്രന്ഥങ്ങൾ വേദങ്ങൾ ഋഗ്വേദം യജുർ‌വേദം സാമവേദം അഥർ‌വവേദം വേദവിഭാഗങ്ങൾ സംഹിതകൾ ബ്രാഹ്മണം ആരണ്യകം ഉപനിഷദ് ഉപനിഷത്തുകൾ (108) ഐതരേയം ബൃഹദാരണ്യകം ഈശം തൈത്തിരീയം കേനം മുണ്ഡകം മാണ്ഡൂക്യം പ്രശ്നം കഠം ഛാന്ദോഗ്യം വേദാംഗങ്ങൾ ശിക്ഷ ഛന്ദസ്സ് വ്യാകരണം നിരുക്തം ജ്യോതിഷം കൽപം പുരാണങ്ങൾ (18) 1.
ഹിന്ദുമതം കവാടം ക സ തി
മറാത്തി സന്യാസിയും കവിയുമായ സന്ത് ജ്ഞാനേശ്വർ 1290 CE-ൽ എഴുതിയ ഭഗവദ്ഗീതയുടെ വ്യാഖ്യാനമാണ്.
ജ്ഞാനേശ്വരി ( Marathi : ज्ञानेश्वरी code: mar promoted to code: mr ജ്ഞാനേശ്വരി ഇത് ഭവാർത്ഥ ദീപിക എന്നും അറിയപ്പെടുന്നു. ജ്ഞാനേശ്വർ (ജനനം: 1275) 22 വർഷത്തെ ഹ്രസ്വമായ ജീവിതം നയിച്ചു, ഈ വ്യാഖ്യാനം അദ്ദേഹത്തിന്റെ കൗമാരത്തിൽ രചിക്കപ്പെട്ടത് ശ്രദ്ധേയമാണ്.
വർക്കരി ( വിഠോബ ) പാരമ്പര്യത്തിലെ ഏകനാഥ്, തുക്കാറാം തുടങ്ങിയ പ്രമുഖ ഭക്തി പ്രസ്ഥാന സന്യാസി-കവികൾക്ക് പ്രചോദനം നൽകിയ മറാഠി ഭാഷയിൽ നിലനിൽക്കുന്ന ഏറ്റവും പഴയ സാഹിത്യ കൃതിയാണ് ഈ ഗ്രന്ധം.
ഹിന്ദുമതത്തിലെ അദ്വൈത വേദാന്ത പാരമ്പര്യത്തിൽ ഭഗവദ്ഗീതയെ ജ്ഞാനേശ്വരി വ്യാഖ്യാനിക്കുന്നു.
വാചകത്തിന്റെ ദാർശനിക ആഴം അതിന്റെ സൗന്ദര്യാത്മകവും പണ്ഡിത മൂല്യവും കൊണ്ട് പ്രശംസിക്കപ്പെട്ടു.
പൂർത്തീകരണത്തിന്റെ സംവത്തിനെയും അടിസ്ഥാനമാക്കിയുള്ളതാണ് ജ്ഞാനേശ്വരിയുടെ കാലമായി 1290 CE.
വിശ്വസിക്കപ്പെടുന്നു.
യാദവ രാജാവായ രാമദേവനെക്കുറിച്ചുള്ള ഗ്രന്ഥപരവും സ്ഥിരീകരിക്കുന്നതുമായ പരാമർശത്തെയും സംവത് വർഷക്കണക്കും ഇതിലേക്ക് ചൂണ്ടുപലകയാകുന്നു.
മറ്റൊരു സമകാലിക ഭക്തി പ്രസ്ഥാന സന്യാസി-കവിയായ നാംദേവിന്റെ കൃതികളും ഇത് സ്ഥിരീകരിക്കുന്നു, അദ്ദേഹം ധ്യാനേശ്വരിയെ പരാമർശിക്കുന്നു, കൂടാതെ വിവിധ തീർത്ഥാടനങ്ങളിൽ ധ്യാനേശ്വരിയെ അനുഗമിച്ചിരുന്നതായി ഹിന്ദു പാരമ്പര്യം വിശ്വസിക്കുന്നു.
16-ആം നൂറ്റാണ്ടുവരെ ഈ ഗ്രന്ധത്തിനു പല പതിപ്പുകൾ നിലവിലുണ്ടായിരുന്നു.
ആ നൂറ്റാണ്ടിന്റെ അവസാനത്തിൽ ഏകനാഥ് ജ്ഞാനേശ്വരിയുടെ പല പതിപ്പുകളുടെ ആധികാരികത ചോദ്യംചെയ്തു.
, അവിടെ അദ്ദേഹം താൻ ജ്ഞാനേശ്വരിയുടെ യഥാർത്ഥ പതിപ്പിലേക്ക് പുനഃസ്ഥാപിച്ചതായി പ്രസ്താവിക്കുകയും "മാറ്റമോ കൂട്ടിച്ചേർക്കലോ അനുവദിക്കരുത്" എന്ന് ആവശ്യപ്പെടുകയും ചെയ്തു.
ഈ പതിപ്പ് ഏറ്റവും വിശ്വസ്തമായ ഒന്നാണെന്ന് പണ്ഡിതന്മാർ പൊതുവെ അംഗീകരിക്കുന്നു, ഈ പതിപ്പ് 1909-ൽ വി.കെ. രാജ്‌വാദ് തിരിച്ചറിയുകയും 1959-ൽ പ്രസിദ്ധീകരിക്കുകയും ചെയ്തു.
ജ്ഞാനേശ്വരിയുടെ ആഖ്യാനം ഭഗവദ് ഗീതയെ സൂക്ഷ്മമായി പിന്തുടരുന്നു, എന്നിരുന്നാലും പ്രാദേശിക പാരമ്പര്യത്തിൽ ടിക എന്ന് വിളിക്കപ്പെടുന്ന വ്യാഖ്യാനം ഒരു "ഗാന-പ്രഭാഷണം" എന്ന രൂപത്തിലാണ് എഴുതിയിരിക്കുന്നത്, അത്13-ആം നൂറ്റാണ്ടിലെ  പ്രധാന ഹിന്ദു തത്ത്വചിന്തകളെയും വിശ്വാസങ്ങളെയും കുറിച്ചുള്ള ഒരു ചർച്ച ഉൾപ്പെടുത്തുന്നതിനായി വിശദീകരണം വിപുലീകരിക്കുന്നു.
ഗീതയിൽ 700 ശ്ലോകങ്ങളുണ്ടെങ്കിൽ, ജ്ഞാനേശ്വരിക്ക് 9,000 ശ്ലോകങ്ങളാണുള്ളത്.
വേദങ്ങൾ, ഉപനിഷത്തുകൾ, മറ്റ് പ്രധാന ഹിന്ദു ഗ്രന്ഥങ്ങൾ എന്നിവയെക്കുറിച്ചുള്ള പരാമർശങ്ങൾ ഇതിൽ ഉൾപ്പെടുന്നു.
ജ്ഞാനേശ്വരി താളാത്മകമായ ഒരു ഗദ്യമാണ്, ഓവി വൃത്തമാണ് (  ഒരു മറാത്തിവൃത്തം)  നാല് വരികൾ (പാദങ്ങൾ) അടങ്ങിയിരിക്കുന്നു) ഇതിനുപയോഗിച്ചിരിക്കുന്നത്..
അത് ഒറ്റയ്ക്ക് പാരായണം ചെയ്യാം അല്ലെങ്കിൽ ഒരു കൂട്ടമായി ജപിക്കാം.
അതിലെ 9,000 ശ്ലോകങ്ങളിൽ ഓരോന്നിലും പ്രാസമില്ലാത്തതുമായ ഗീതയിൽ നിന്ന് വ്യത്യസ്തമായി, ഗീതയിലെ ജ്ഞാനേശ്വരി വ്യാഖ്യാനത്തിൽ ഓരോ വരിയിലും അക്ഷരങ്ങളുടെ വേരിയബിൾ എണ്ണം ഉണ്ട്, അതിൽ നാലിൽ ആദ്യത്തെ മൂന്നെണ്ണം പ്രാസമാണ്.
ജ്ഞാനേശ്വരിയിലെ ഓരോ വരിയിലും സാധാരണയായി മൂന്ന് മുതൽ പതിമൂന്ന് വരെ അക്ഷരങ്ങൾ ഉണ്ട്.
വൈഷ്ണവം, ശൈവിസം, ശാക്തേയം എന്നീ പാരമ്പര്യങ്ങളിൽ നിന്നുള്ള നിരവധി ഹിന്ദു ദേവതകളുടെയും സരസ്വതി (ശാരദ) പോലുള്ള വൈദികരുടെയും പേരുകൾ ഈ ഗ്രന്ഥത്തിൽ ഭക്തിപൂർവ്വം ഉൾപ്പെടുന്നു.
അതിലെ പല ശ്ലോകങ്ങളുടെയും അവസാന വരിയിൽ "ജ്ഞാനദേവൻ പറയുന്നു" അല്ലെങ്കിൽ "ജ്ഞാനേശ്വരൻ പറയുന്നു" എന്ന സ്വഭാവം ഉൾപ്പെടുന്നു.
പിൽക്കാലത്തെ മറ്റ് ഭക്തി പ്രസ്ഥാന കവികളും സിഖ് മതത്തിന്റെ ഗുരു ഗ്രന്ഥവും ഈ ഫോർമാറ്റ് സ്വീകരിച്ചു.
ജ്ഞാനേശ്വരി മറാത്തിയിൽ എഴുതിയിട്ടുണ്ടെങ്കിലും കന്നഡ , സംസ്കൃതം, തെളുഗു  പദങ്ങൾ ധാരാളം പ്രയോഗിക്കപ്പെട്ടിട്ടുണ്ട്.
തർജ്ജമകൾ
ആനന്ദാശ്രമം കാഞ്ഞങ്ങാട് ഈ പുസ്തകത്തിന്റെ മ്ലയാളപരിഭാഷ പ്രസിദ്ധപ്പെടുത്തി.
റഫറൻസുകൾ കൂടുതൽ വായനയ്ക്ക് "സ്വാധ്യായ് ധ്യാനേശ്വരി" - ഛപ്ഖാനെ കേശവ് രാമചന്ദ്രയുടെ മറാത്തി സ്വയം പഠന പുസ്തകം (ജനനം-1875, സാംഗ്ലി, മഹാരാഷ്ട്ര, ഇന്ത്യ) ഇതും കാണുക മറാത്തി വിക്കിഗ്രന്ഥശാലയിലെ ജ്ഞാനേശ്വരി (ജ്ഞാനേശ്വരി) വാചകം ജ്ഞാനേശ്വരി ജ്ഞാനേശ്വർ പുറംകണ്ണികൾ ജ്ഞാനേശ്വരി (ഭാവാർത്ഥ ദീപിക) ഇംഗ്ലീഷ് വിവർത്തനം ആർ കെ ഭഗവത്, 1954 (ഗ്ലോസറി ഉൾപ്പെടെ)
ഫലകം:Marathi language topics
ജ്യൂജ്ജായ്ഗൗ ഇംഗ്ലീഷ് വിലാസം https://ml.wikipedia.org/wiki/Jiuzhaigou_Valley
ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനവും സംരക്ഷിത പ്രദേശവുമാണ് ജ്യൂജ്ജായ്ഗൗ താഴ്വര (ചൈനീസ്:九寨沟; ഇംഗ്ലീഷ്: Jiuzhaigou Valley ).
തിബറ്റൻ പീഠഭൂമിയുടെ അരികിലായുള്ള മിൻ പർവ്വതനിരയുടെ ഒരു ഭാഗമാണ് ഈ താഴ്വര .
ഇതിന് 72,000ഹെക്ടറിലും അധികം വിസ്തൃതിയുണ്ട്.
2,000 മുതൽ 4,500മീറ്റർ വരെയാണ് ഈ പ്രദേശത്തിന് സമുദ്രനിരപ്പിൽനിന്നുമുള്ള ഉയരവ്യത്യാസം.
1992-ൽ ജ്യൂജ്ജായ്ഗൗ താഴ്വരയെ യുനെസ്കോ ലോകപൈതൃകപട്ടികയിൽ ഉൾപ്പെടുത്തി.
1997-ൽ ഈ പ്രദേശത്തിന് അന്തർദേശീയ സംരക്ഷിത ജൈവമണ്ഡലം (World Biosphere Reserve) എന്ന പദവിയും ലഭിച്ചു.
പ്രകൃതിസൗന്ദര്യത്തിന്റെ കാര്യത്തിലും പേരുകേട്ടതാണ് ഈ പ്രദേശം.
കാൽസൈറ്റിന്റെ നിക്ഷേപം മൂലം വർണ്ണാഭമായ തടാകങ്ങൾ ഇവിടത്തെ ഒരു പ്രത്യേകതയാണ്.
നിരവധി തട്ടുകളിലായുള്ള വെള്ളച്ചാട്ടങ്ങളും, മഞ്ഞുമൂടിയ പർവ്വതങ്ങളും, ഹരിതാഭമായ വനങ്ങളുമെല്ലാം ചേർന്ന് ജ്യൂജ്ജായ്ഗോവിനെ ചൈനയിലെ ഒരു പ്രധാന വിനോദസഞ്ചാരകേന്ദ്രമാക്കുന്നു.
ജ്ഞാനേന്ദ്ര മഹാരാജാവ്
രാജഭരണം നിലനിന്നിരുന്ന കാലത്ത് അധികാരത്തിൽ ഉണ്ടായിരുന്ന നേപ്പാളി ലെ അവസാന രാജാവായിരുന്നു ജ്ഞാനേന്ദ്ര മഹാരാജാവ് എന്ന  ജ്ഞാനേന്ദ്ര ബിർ ബിക്രം ഷാ ദേവ്.
2001 മുതൽ 2008 വരെയായിരുന്നു അദ്ദേഹത്തിന്റെ ഭരണകാലം.
നേപ്പാളിന്റെ ചരിത്രത്തിൽ രണ്ടുതവണ രാജാവായ ആദ്യ വ്യക്തിയും നേപ്പാളിലെ ഷാ രാജവംശത്തിലെ അവസാനത്തെ രാജാവുമാണ് ജ്ഞാനേന്ദ്ര ഷാ.
ഭരണകാലം
ജ്ഞാനേന്ദ്രയുടെ ഭരണകാലം  ഭരണഘടനാപരമായ വീഴ്ചകൾ നിറഞ്ഞതായിരുന്നു.
ജ്ഞാനേന്ദ്രയുടെ ഭരണകാലത്ത് നേപ്പാൾ ആഭ്യന്തരയുദ്ധത്തിന്റെ വർദ്ധിച്ചുവരുന്ന കലാപം പ്രതിനിധികളുടെ തിരഞ്ഞെടുപ്പിനെ സാരമായി ബാധിക്കുകയുണ്ടായി.
2005 ഫെബ്രുവരിയിൽ നേരിട്ട് അധികാരം ഏറ്റെടുത്തു, വിശാലമായ എതിർപ്പിനെ അഭിമുഖീകരിച്ച്, 2006 ഏപ്രിലിൽ അദ്ദേഹം പാർലമെന്റ് പുനഃസ്ഥാപിച്ചു.
രണ്ടു വർഷങ്ങൾക്ക് ശേഷം ഭരണഘടനാ അസംബ്ലിയുടെ ആദ്യ സെഷനിൽ അദ്ദേഹത്തെ പുറത്താക്കി.
ഈ സംഭവത്തോടെ നേപ്പാളിനെ  ഫെഡറൽ ഡെമോക്രാറ്റിക് റിപ്പബ്ലിക് ഓഫ് നേപ്പാളായി പ്രഖ്യാപിക്കുകയും 240 വർഷത്തെ ഷാ രാജഭരണം നിർത്തലാക്കുകയും ചെയ്തു.
കാഠ്മണ്ഡു വിലെ പഴയ നാരായൺഹിതി രാജകൊട്ടാരത്തിൽ കിരീടാവകാശിയായ മഹേന്ദ്ര രാജകുമാരന്റെയും അദ്ദേഹത്തിന്റെ ആദ്യ ഭാര്യ  ഇന്ദ്രയുടെയും രണ്ടാമത്തെ മകനായി ജ്ഞാനേന്ദ്ര ജനിച്ചു.
ജ്ഞാനേന്ദ്ര1970 മെയ് 1 ന്  കോമൾ രാജ്യ ലക്ഷ്മി ദേവിയെ കാഠ്മണ്ഡുവിൽ വച്ച് വിവാഹം കഴിച്ചു.
ജ്യാമിതി ഇംഗ്ലീഷ് വിലാസം https://ml.wikipedia.org/wiki/Geometry ജ്യാമിതീയ ഘനരൂപങ്ങൾ -1.
ഗോളം, 2.
പിരമിഡ്, 3.
ക്യൂബ്‌, 4.
റ്റോറസ്, 5.
ട്യൂബ്, 6.
സിലിണ്ടർ‌, 7.
കോൺ അഥവാ കൂമ്പ്, 8.
റ്റോറസ് നോട്ട് (torus knot)- റ്റോറസ് കെട്ട്
വസ്തുക്കളുടെ രൂപങ്ങളെപ്പറ്റി പഠിക്കുന്ന ഗണിതശാസ്ത്രശാഖ .
ഭൂമി എന്നർത്ഥം വരുന്ന ജ്യാ , അളവ് എന്നർത്ഥം വരുന്ന മിതി എന്നീ സംസ്കൃതപദങ്ങൾ ചേർന്നാണ്‌ ജ്യാമിതി എന്ന പദം ഉണ്ടായത് ഭൂമിയിലെ അളവുകളെ സംബന്ധിക്കുന്നത് എന്നാണ്, ജ്യാമിതി (Geometry) എന്ന വാക്കിന്റെ അർത്ഥം.
കൃഷി , കെട്ടിടങ്ങളുടെ നിർമ്മാണം എന്നിവയുടെ പ്രവർത്തനങ്ങളുമായി ബന്ധപ്പെട്ട് ഈ ശാസ്ത്രശാഖ രൂപം പ്രാപിക്കുകയും വികസിക്കുകയും ചെയ്തു.
പ്രാചീന ശിലായുഗകാലം മുതൽ മനുഷ്യർ ജ്യാമിതീയ രൂപങ്ങൾ ഉപയോഗിച്ചുവരുന്നു.